**ANUNŢ**

Institutul Naţional al Magistraturii are plăcerea de a vă informa cu privire la organizarea următoarei activităţi:

# Nume ACTIVITATE

# SEMINAR CEPOL - Cybercrime Threats and Trends

# PERIOADA ŞI LOCUL DE DESFĂŞURARE

**19 - 22 martie 2019 – Budapesta (UNGARIA)**

# Limba în care se desfăşoară

Limba în care se va desfăşura seminarul este limba engleză

# Organizator

# COLEGIUL EUROPEAN DE POLIŢIE (CEPOL)

**DESCRIERE**

Activitatea formativă este destinată personalului autorităților de aplicare a legii care își desfășoară activitatea în domeniul combaterii criminalității informatice (o treime dintre participanți va fi selecționată din rândul procurorilor și judecătorilor).

Curricula completă a cursului poate fi accesată la următorul [link](http://www.inm-lex.ro/fisiere/d_2405/T5%20-%20Curriculum%20-%20Course%2026.docx).

**Condiții pentru nominalizarea candidaților**:

* să dețină competențe lingvistice de limbă engleză;
* să necesite pregătire  profesională în domeniu și să manifeste disponibilitate pentru studiu individual;
* să aibă disponibilitatea de a disemina cunoștințele dobândite, atât la nivel european, cât și național.

Durata seminarului este de 4 zile/4 nopți (călătoria se va efectua luni, astfel încât programul să înceapă în ziua de marţi).

Pentru mai multe detalii vă rugăm să consultaţi programul seminarului la următorul [link](http://www.inm-lex.ro/fisiere/d_2405/T6%20-%20Draft%20-%20Programme%20-%20Course%2026.docx).

# Finanţare

CEPOL va achiziţiona participanţilor biletele de avion şi va acoperi cheltuielile pentru cazare, mic dejun, prânz şi cină.

ATENŢIE! Cheltuielile privind transportul cu avionul şi cele de masă şi cazare vor fi efectuate direct de către CEPOL, participanţii neavând posibilitatea de solicitare a rambursării unor eventuale plăţi avansate. Cheltuielile privind transportul local în Budapesta rămân în sarcina participanţilor.

# Cui se adresează

# Seminarul se adresează judecătorilor şi procurorilor specializaţi în domeniul combaterii criminalității informatice.

**NUMĂR DE LOCURI**

# Seminarul dispune de 1 loc pentru participanţii judecători sau procurori români.

# INM va alcătui şi o listă de rezervă (maxim 3 persoane), la care se va apela în situaţia renunţării magistratului selectat, precum şi în situaţia în care România va primi mai multe locuri ca urmare a renunţărilor din partea altor state.

# DOCUMENTE NECESARE PENTRU ÎNSCRIERE

* **CV EUROPASS** actualizat cuprinzând date de contact (telefon, fax, e-mail) – în limba engleză;
* **documente care să ateste nivelul de cunoaştere a limbii engleze** (atestate/certificate lingvistice, publicații în limba engleză, dovada efectuării studiilor universitare în limba engleză, etc.)
* **scrisoare de intenţie, în limba engleză,** prin care sunt explicate motivele candidatului de a-şi depune candidatura (o descriere a experienței profesionale relevante pentru obiectul seminarului) și cum acesta va beneficia din această experiență și va contribui mai departe la aplicarea și diseminarea informațiilor acumulate;
* **avizul** colegiului de conducere al instanţei/parchetului, iar în caz de urgenţă, **avizul** preşedintelui secţiei/procurorului șef secție în care judecătorul/procurorul îşi desfăşoară activitatea sau, dacă nu există secţii, **avizul** conducătorului instanţei/parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail** tudor.grigoroaia@inm-lex.ro, **în atenția domnului Tudor GRIGOROAIA.**

# Termen înscriere

**Perioada de înscriere este deschisă până la 22 ianuarie 2018.**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

*În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la instanțe/unități de parchet mai înalte în grad și /sau cu vechime mai mare în profesie.*

#  Persoana de contact

Persoana de contact pentru acest program este domnul Tudor GRIGOROAIA, personal de specialitate juridică asimilat magistraților, tel. 021/40 76 292, tudor.grigoroaia@inm-lex.ro